Kinderdeikas

Kinderdeikas () − kaimas Nyderlanduose, Pietų Olandijos provincijoje, Niu Lekerlanto bendruomenėje; 15 km į rytus nuo Roterdamo.

Kaimo pavadinimas olandų kalba reiškia „vaikiška damba“. Jis išsidėstęs dviejų upių sankirtoje − Leko ir Nordo.

1740 m. polderių nusausinimui buvo pastatyta 19 vėjo malūnų. Šiuo metu tai yra stambiausia vienoje vietoje esanti senovinių vėjo malūnų sistema Nyderlanduose.

1997 m. Kinderdeikas įtrauktas į UNESCO Pasaulio paveldo sąrašą. Vėjo malūnai Kinderdeike − viena iš populiariausių turistų lankomų vietų Nyderlanduose.

 Nuorodos 
 Kinderdeikas (anglų, olandų k.)

Kategorija:Nyderlandų geografija